cyanic-selkie/wikianc huggingface dataset:
Telekom Austria
Vēsture
Telekom Austria pilnībā tika privatizēts 2000. gadā, un tā akcijas tika iekļautas Vīnes biržas un Ņujorkas fondu biržas sarakstā (tā tika svītrota no pēdējās 2007. gadā). 2000. gada jūnijā Telekom Austria ieguldīja aptuveni 15 miljonus eiro, lai ieviestu zīmolu Jet2Web, tomēr Jet2Web neizdevās gūt panākumus tirgū, jo tas tika uztverts kā neuzticams. Šī zīmola lietošana tika pārtraukta 2002. gadā, un uzņēmuma nosaukums Telekom Austria tika atdzīvināts kā zīmola nosaukums ar jaunu logotipu. 2001. gada februārī tika iegādāts Slovēnijas mobilo sakaru operators Si.mobil (tagad A1 Slovenija). 2002. gadā Telekom Austria no Telecom Italia un citiem akcionāriem atpirka mobilo sakaru operatoru Mobilkom Austria, un Telecom Italia daļa Telekom Austria samazinājās līdz 14,78 %. Telekom Austria lielākais akcionārs bija valsts uzņēmums Österreichische Industrie-Holding AG (ÖIAG) ar 47,17 % daļu. 2005. gada jūlijā par 1,6 miljardiem eiro tika iegādāts Bulgārijas lielākais mobilo sakaru operators Mobiltel (tagad A1 Bulgaria).
2006. gada Telekom Austria grupa tika reorganizēta: fiksēto sakaru meitas uzņēmumi tika apvienoti zem uzņēmuma Telekom Austria FixNet AG, mobilo sakaru uzņēmumi turpināja darboties zem mobilkom austria AG; Abu šo māsas uzņēmumu pārvaldītājsabiedrība bija Telekom Austria AG. 2007. gadā Telekom Austria FixNet AG tika pārdēvēts par Telekom Austria TA AG. 2007. gada jūlijā Serbijā darbu sāka Telekom Austria mobilo sakaru operators Vip mobile (tagad A1 Srbija). Septembrī Maķedonijā darbu sāka mobilo sakaru operators Vip (tagad A1 Macedonia). 1. oktobrī tika iegādāts interaktīvās televīzijas pakalpojumu sniedzējs Mass Response Service GmbH. 3. oktobrī tika paziņots, ka Telekom Austria iegādāsies Kiprā reģistrētā uzņēmuma SB Telecom Ltd. 70 % kapitāldaļu, kam piederēja Baltkrievijas otrais mobilo sakaru operators MDC (Мобильная цифровая связь; vēlāk Velcom, tagad A1 Belarus); darījums tika pabeigts 20. novembrī. 8. oktobrī Telekom Austria vienojās no Tele2 iegādāties virtuālā mobilo sakaru tīkla biznesu Austrijā; darījums tika pabeigts 2008. gada 2. ceturksnī.
2010. gadā fiksētā tīkla un mobilo sakaru meitasuzņēmumi Austrijā (Telekom Austria TA AG un mobilkom austria AG) tika apvienoti uzņēmumā A1 Telekom Austria AG, kas turpmāk bija paredzēts tikai Austrijas biznesam. Savukārt mobilkom austria AG ārvalstu meitasuzņēmumi tika nodoti mātes uzņēmumam Telekom Austria AG. 2011. gada vasarā atklātībā nokļuva vairāku uzņēmuma valdes locekļu krimināli pārkāpumi vairākās jomās laikā no 2004. līdz 2006. gadam; šis skandāls tika nosaukts par "Telekom afēru". 2011. gada 28. aprīlī A1 Telekom Austria prezentēja telesakaru jauno zīmolu A1, kas gada laikā tika ieviests arī citām produktu jomām.
Pavasara grīslis
Pavasara grīslis ir grīšļu dzimtas suga. Savvaļā tā ir sastopama Eiropā, tostarp visā Latvijas teritorijā, un Rietumāzijā.
Telekom Austria
Vēsture
2017. gada februārī tika dibināts uzņēmums A1 Digital International GmbH (A1 Digital), lai attīstītu grupas ciparu tehnoloģiju biznesu. Augustā A1 Digital iegādājās Šveices mākoņpakalpojumu nodrošinātāja Akenes SA (zīmols Exoscale) vairākuma kapitāldaļu. 2017. gada 14. novembrī Telekom Austria paziņoja par grupas zīmola maiņu, Telekom Austria Group turpmāk saucot par A1 Telekom Austria Group, tomēr formāli saglabājot grupas mātes uzņēmuma nosaukumu Telekom Austria AG. Līdz 2021. gadam visiem meitas uzņēmumiem ārzemēs tika nomainīts zīmols uz A1.
Pavasara grīslis
Apraksts
Pavasara grīslis ir daudzgadīgs, 10-20 cm garš lakstaugs, kurš pieder dažādvārpu grīšļu grupai, jo tam raksturīgi sievišķie ziedi ar 3 drīksnām un augļa pūslītis ar īsu knābīti.
Auga cers ir skrajš. Stublājs gluds, augļu laikā dažreiz nolīkst. Lapas ir 0,2-0,4 cm platas, īsas, stīvas un atliekušās. Stublāja galotnē ir 1 vīrišķo ziedu vārpiņa, zem tās ir 2-4 gandrīz sēdošas, iegarenas sievišķās vārpiņas. Apakšējās sievišķās vārpiņas seglapa ir zālaina, mazliet garāka nekā vārpiņa. Augļa pūslīša segplēksne ir brūna, plati olveidīga, vienāda garuma ar pūslīti. Pūslītis zaļganbrūns, apmatots, olveidīgs, galā pēkšņi sašaurināts īsā knābītī. Zied aprīļa beigās un maijā.
Telekom Austria
Vēsture
2019. gada augustā grupa iekšējo strīdu dēļ nolēma atbrīvoties no Telecom Liechtenstein akcijām un izstāties no biznesa Lihtenšteinā. 2020. gada 21. jūlijā Telekom Austria piederošās Telecom Liechtenstein 24,9 % kapitāldaļas tika pārdotas Lihtenšteinas Firstistei.
Meitas un asociētie uzņēmumi
Telekom Austria AG lielākie meitas uzņēmumi:
N.O.A.
N.O.A. ir otrais N`Works albums, kas tapis laikā no 2009. līdz 2013. gadam. Albumu ir aranžējis, producējis, programmējis, miksējis un māsterējis – N`Works jeb Normunds Rutulis.
Optiskais printeris
Optiskais printeris jeb kinokopēšanas aparāts ir ierīce, kas sastāv no viena vai vairākiem kinoprojektoriem, kas mehāniski saistīti ar kinokameru. Ar optiskā printera palīdzību filmu veidotāji iegūst oriģinālās filmas kopijas. Optisko printeri izmanto veco filmu materiālu kopēšanai un atjaunošanai, kā arī, lai veidotu specefektus. Ar tā palīdzību var arī veidot filmu kopijas kinonomas vajadzībām.
Vēsture
Pirmie, ļoti vienkārši optiskie printeri tika uzbūvēti 1920. gadu sākumā. Astoņdesmito gadu beigās optiskos efektus sāka aizstāt digitālās kompozīcijas. Deviņdesmito gadu vidū datorgrafikas iespējas ļāva to, kas bija iespējams ar optiskajiem printeriem, veikt ērtāk un labāk, un šodien uzskata, ka optiskā kopēšana ir novecojusi. Filmu skaneri un ierakstītāji (rekorderi) ļauj filmu apstrādi un specefektu veidošanu pilnībā veikt ar datora palīdzību.
Šodien optiskā kopēšana lielākoties tiek izmantota kā eksperimentālo filmu veidotāju māksliniecisks rīks izglītojošiem nolūkiem vai fotoķīmiskai (nevis digitālajai) filmu restaurācijai.
Kopēšana filmu atjaunošanas nolūkos
Skrāpējumi un putekļu atstātās skrambas, kas rodas, kinolenti pārāk cieši pārtinot, dažādi plankumi ir bieži sastopama problēma, ar ko saskaras, atjaunojot filmas. Lielākā daļa šo skrāpējumu rodas kinolentes aizmugurējā pusē tās caurspīdīgajā pamatnē, nevis emulsijā, kurā faktiski atrodas attēls. Kopēšanas procesā gaisma iet caur filmas pamatni, un jebkuri skrāpējumi vai nobrāzumi uz tās lauž gaismas starus, veidojot uz kopijas gaišus vai tumšus (atkarībā no tā, vai tiek kopēts no oriģinālās filmas pozitīva vai negatīva) plankumus.
Ja šos skrāpējumus un nobrāzumus pie kopēšanas nevar novērst, tas atstāj nevēlamu iespaidu uz restaurācijas darbu kvalitāti. Šo problēmu risina, vai nu palielinot nebojāto filmas daļu, vai izmantojot t.s. "slapjos vārtus" (wet gate), filmai virzoties caur speciālu šķidrumu, kas novērš gaismas laušanu, līdz ar to defekti kopijā neatspoguļojas. Cita metode ir difūzijas filtra ievietošana starp gaismas avotu un filmu. Taču ar šo paņēmienu nevar novērst dziļus skrāpējumus, tāpēc tas ir mazāk efektīvs kā "slapjo vārtu" metode.
Puebla de Saragosa
Puebla de Saragosa ir pilsēta Meksikā, Pueblas štata administratīvais centrs. Tā vēsturiski bija viena no nozīmīgākajām spāņu koloniālajām pilsētām mūsdienu Meksikas teritorijā. 2010. gadā Pueblā dzīvoja 1,54 miljoni iedzīvotāju, bet tās aglomerācijā — 2,67 miljoni. Pēc iedzīvotāju skaita tā ir ceturtā lielākā Meksikas pilsēta, kā arī ceturtā lielākā aglomerācija.
Pilsēta dibināta 1531. gadā Popokatepetla piekājē. Vecpilsētā saglabājusies 16. - 17. gadsimta apbūve, tai skaitā katedrāle un arhibīskapa pils. Celtniecību ietekmējušas baroka un vietējās būvniecības tradīcijas. Pueblas vēsturiskais centrs iekļauts UNESCO Pasaules mantojuma sarakstā.
Pueblā atrodas autobūves kompānijas Volkswagen lielākā rūpnīca ārpus Vācijas.
Sports
Pilsētā bāzējas futbola klubs Club Puebla.
2022.—2023. gada UEFA Eiropas konferences līgas sezona
2022.—2023. gada UEFA Eiropas konferences līgas sezona bija otrā UEFA Eiropas konferences līgas, trešā līmeņa Eiropas futbola klubu turnīra, sezona. To organizēja UEFA. Sezona sākās ar pirmo kvalifikācijas kārtu. Kvalifikācijas spēles notika līdz 25. augustam. Grupu turnīrs sākās, bet sezona noslēdzās ar finālu Fortuna Arena stadionā (zināms arī kā Sinobo stadions) Prāgā, Čehijā.
Par Eiropas konferences līgas uzvarētājiem kļuva Anglijas klubs West Ham United, kas finālā ar 2:1 pieveica Itālijas vienību Fiorentina. West Ham tas bija pirmais Eiropas konferences līgas tituls un kopumā otrā Eirokausu trofeja, pirmo ieguva 1965. gadā, uzvarot Kausu ieguvēju kausā.
2022.—2023. gada UEFA Eiropas konferences līgas uzvarētāji ieguva tiesības spēlēt 2023.—2024. gada UEFA Eiropas līgas grupu turnīrā.
1. kvalifikācijas kārta
1. kvalifikācijas kārtas izloze notika 2022. gada 14. jūnijā. Pirmās spēles notika 5.—7. jūlijā, bet atbildes spēles 12. un 14. jūlijā.
2. kvalifikācijas kārta
2. kvalifikācijas kārtas izloze notika 2022. gada 15. jūnijā.
3. kvalifikācijas kārta
3. kvalifikācijas kārtas izloze notika 2022. gada 18. jūlijā.
Izslēgšanas kārta
Play-off kārtas izloze notika 2022. gada 2. augustā. Pirmās spēles tika aizvadītas 17. un 18. augustā, bet atbildes spēles notika 23. un 25. augustā.
Sešpadsmitdaļfināli
Izslēgšanas spēļu pirmās kārtas jeb sešpadsmitdaļfinālu izloze notika.
Ceturtdaļfināli
Ceturtdaļfinālu izloze notika.
Marica Arribasa Robaina
Biogrāfija
Trīs reizes pārstāvējusi Kubu Pasaules junioru šaha čempionātos U20 vecuma grupā (1988–1990). Vienpadsmit reizes uzvarējusi Kubas sieviešu šaha čempionātos (1992, 1997, 2001, 2002, 2003, 2004, 2007, 2008, 2009, 2013, 2015). Trīskārtējā Panamerikas sieviešu šaha čempionātu laureāte, kuros izcīnījusi zelta (2000) un 2 bronzas (1999, 2008) medaļas. Amerikas kontinenta sieviešu šaha individuālajos čempionātos izcīnījusi sudraba (2001) un 3 bronzas (2003, 2011, 2014) medaļas.
Piedalījusies Pasaules šaha čempionātos sievietēm pēc izslēgšanas sistēmas:
Par panākumiem turnīros FIDE 1999. gadā Robainai piešķīra starptautiskās lielmeistares (WGM) nosaukumu.
Ariels (pavadonis)
Ariels, arī Urāns I, ir Urāna pavadonis. Tas ir piecpadsmitais pavadonis pēc kārtas, skaitot no Urāna un ceturtais lielākais no Urāna pavadoņiem. Ariels ir arī gaišākais no Urāna pavadoņiem.
Atklāšana un nosaukums
Arielu reizē ar Umbrielu atklāja 1851. gada 24. oktobrī angļu astronoms Viljams Lasels. Nosaukt pavadoni par Arielu piedāvāja Džons Heršels pēc Lasela lūguma, izdomāt atklāto Urāna pavadoņu vārdus. Ariels ir tēls Aleksandra Poupa poēmā „The Rape of the Lock”.
Orbīta un fizikālie parametri
Ariels ir otrs mazākais no pieciem lielajiem Urāna pavadoņiem. Tas apriņķo Urānu vidēji 190 900 km attālumā no planētas. Ariela orbitālais un rotācijas periodi ir vienādi ar 2,5204 dienām, tāpēc pavadonis pret Urānu vienmēr ir vērsts ar vienu pusi, līdzīgi kā Mēness pret Zemi. Ariela orbīta atrodas pilnībā Urāna magnetosfērā, tāpēc pavadoņa puslodē, kura ir vērsta pretēji kustības virzienam pa orbītu, nepārtraukti triecas lādētās daļiņas no magnetosfēras plazmas, tādējādi šo puslodi padarot nedaudz tumšāku. Līdzīgi ir arī pārējiem lielajiem Urāna pavadoņiem, izņemot Oberonu.
Tā kā Urāns ap Sauli riņķo „sagāzies” uz sāniem (tā rotācijas ass slīpums ir 97.77°) un pavadoņi Urānu apriņķo apmēram tā ekvatora plaknē, uz pavadoņiem notiek īpatnēja gadalaiku maiņa. Tā katrs no Ariela poliem 42 gadus ir, vai nu pilnībā apgaismots, vai atrodas pilnīgā tumsā. Ariela blīvums liecina par to, ka pavadoņa sastāvā apmēram vienādās daļās ir ūdens ledus un blīvāks materiāls, visticamāk karbonāti un ogļūdeņražus saturošs materiāls. Infrasarkanā spektroskopija apliecina, ka uz Ariela virsmas atrodas ūdens ledus un ogļskābā gāze (CO2), pie kam ūdens vairāk ir priekšējā puslodē, bet CO2 vairāk ir puslodē, kura ir vērsta pretēji kustības virzienam pa orbītu.
Ņemot vērā Ariela izmērus, ledus un karbonātu attiecību, kā arī iespējamu sāls un/vai amonjaka klātbūtni (tie pazemina ūdens sasalšanas temperatūru), pastāv iespēja, ka Arielu veido ciets kodols, kuru klāj ledus mantija. Ledus mantijas stāvoklis nav īsti skaidrs, tomēr okeāna pastāvēšana zem tās ir maz ticama.
Virsma
Pavadoņa virsmu klāj daudzas milzīgas tektoniskās plaisas, plašs kanjonu un ieleju tīkls. Uz Ariela redzami daudz triecienkrāteru, bet tie visi ir mazāki par 50 km diametrā. Ir arī plaši apgabali ar relatīvi nelielu krāteru skaitu, tas liecina par ģeoloģisko aktivitāti pagātnē. Pavadoņa virsma ir pelēcīga, tomēr ap jaunākajiem krāteriem izmestais materiāls ir zilgans. Ariela puslode, kura ir vērsta pretēji kustības virzienam pa orbītu ir par 2 % sarkanāka kā otra puslode.
Izpēte
Līdz šim Arielu tuvumā pētījusi tikai starpplanētu zonde „Voyager 2”, kura pētīja Urāna sistēmu 1986. gada janvārī. Arielam zonde palidoja garām 127 000 km attālumā, nofotografējot 40 % tā virsmas, tomēr tikai apmēram 35 % virsmas tika nofotografēts ar pietiekamu izšķirtspēju, lai veiktu ģeogrāfisko kartēšanu un krāteru uzskaiti. Voyager 2 nofotografēja tikai pavadoņa dienviddaļu, jo otra puse tobrīd bija ēnā.
Estebans Kambjaso
Estebans Matiass Kambjaso Deleau (es, dzimis ) ir bijušais Argentīnas futbolists, spēlēja pussarga pozīcijā, bijušais Argentīnas futbola izlases dalībnieks.
Savas karjeras laikā, Kambjaso izcīnīja 21 trofeju. Lielāko daļu trofeju Kambjaso izcīnīja ar Inter Milan komandu, kur viņš spēlēja no 2004. līdz 2014. gadam. Ar Inter Milan komandu uzvarējis arī 2009.–2010. gada UEFA Čempionu līgas sezonā.
Argentīnas futbola izlasi pārstāvējis 52 spēlēs, no 2000. līdz 2011. gadam. Piedalījies 2006. gada FIFA Pasaules kausā un divos Copa América turnīros.
Sasniegumi
River Plate
Real Madrid
Internazionale
Individuālie sasniegumi
Jūto Nagatomo
Jūto Nagatomo (ja; dzimis ) ir japāņu futbolists, Japānas futbola izlases dalībnieks. Kopš 2020. gada Nagatomo pārstāv Ligue 1 komandu Marseļas "Olympique".
Nacionālā izlase
!Kopā||86||3
Holmenkollene
Holmenkollene (no) ir Norvēģijas galvaspilsētas Oslo daļa tās ziemeļos, nozīmīgākais ziemas sporta sacensību centrs valstī. Holmenkollene ir izvietota kalnā 371 m virs jūras līmeņa, tādējādi tā paceļas virs pārējās Oslo, un šeit esošais tramplīnlēkšanas tramplīns (Holmenkollbakken) ir redzams no pārējās pilsētas, ir viens no pilsētas atpazīstamākajiem ainavas elementiem.
Holmenkollene kā ziemas sporta veidu centrs, kā arī atpūtas un kultūras centrs pazīstama jau kopš 19. gadsimta beigām. Tramplīns uzbūvēts 1892. gadā, vēlāk pārbūvēts. Tas ir senākais aizvien darbībā esošais tramplīns. Bez tramplīna šeit atrodas arī biatlona un distanču slēpošanas stadions, kalnu slēpošanas trases, kā arī slēpošanai veltīts muzejs (senākais pasaulē, atklāts 1923. gadā). Holmenkollenes trasē tradicionāli ik gadus notiek pasaules kausa posmi biatlonā, vairākkārt bijuši arī pasaules čempionāti šajā sporta veidā. Tāpat notiek visaugstākā līmeņa sacensības arī distanču slēpošanā, tramplīnlēkšanā un ziemeļu divcīņā. Katru sezonu Holmenkolleni apmeklē vairāk nekā 700 000 viesu.
Vjačeslavs Kaščejevs
Vjačeslavs Kaščejevs (dzimis ) ir Latvijas fiziķis, darbojas kvantu fizikā, Latvijas Universitātes profesors, Latvijas Zinātņu Akadēmijas loceklis. Par sasniegumiem kvantu nanoelektronikā saņēmis prestižo Pasaules Ekonomikas foruma balvu.
2021. gada jūnijā saņēmis Latvijas Zinātņu akadēmijas Artura Balklava vārdā nosaukto balvu par ieguldījumu zinātnes popularizēšanā Latvijā.
2017. gadā iestājies jaundibinātajā politiskajā partijā Kustība Par!.
Jāņa Baltvilka balva
Jāņa Baltvilka balva ir ikgadēja balva par sasniegumiem bērnu literatūrā, ko pasniedz katru gadu jūlijā, Jāņa Baltvilka dzimšanas dienā.
Vēsture
Balva dibināta 2005. gadā, to pasniedz Latvijas Bērnu un jaunatnes literatūras padome, kura katru gadu izvēlas atšķirīgus balvas žūrijas komisijas dalībniekus.
Kopš 2008. gada līdzās latviešu autoriem un grāmatu māksliniekiem tiek apbalvoti arī gada labāko ārzemju bērnu literatūras tulkojumu autori — Baltijas jūras reģiona rakstnieki un viņu tulkotāji.
Lil Uzi Vert
Saimērs Bisils Vudss (en, dzimis 1995. gada 31. jūlijā), profesionāli pazīstams kā Lil Uzi Vert, ir amerikāņu reperis un dziedātājs. Viņiem raksturīgi sejas tetovējumi, sejas pīrsingi, ekscentriskas frizūras un androgīna mode, tēli, kas balstīti uz melodisku emo pieeju lamatam. Dzimis un uzaudzis Filadelfijā, Lil Uzi Vert ieguva sākotnējo atzinību pēc komerciālā miksteipa Luv Is Rage (2015) izdošanas, pēc kura tika noslēgts līgums par ierakstīšanu ar Atlantic Records, ar kuru viņi parakstīja DJ Drama ierakstu Generation Now.
"XO Tour Llif3" bija galvenais singls Lil Uzi Vert debijas studijas albumā Luv Is Rage 2 (2017), kas debitēja Billboard 200 pirmajā vietā, un Amerikas Ierakstu industrijas asociācija (RIAA) to sertificēja ar dubulto platīnu. 2018. gada Grammy balvu pasniegšanas ceremonijā Lil Uzi Vert tika nominēts kā labākā jaunais mākslinieks. Viņa otrais studijas albums Eternal Atake (2020) bija viens no visvairāk gaidītajiem albumiem mūsdienu slazdā un repā, kad tas beidzot tika izdots pēc gadiem ilgas kavēšanās. Eternal Atake, tāpat kā Luv Is Rage 2, debitēja pirmajā vietā Billboard 200.
Biogrāfija
Saimērs Vudss dzimis 1995. gada 31. jūlijā Ziemeļfiladelfijas Fransisvilas apkaimē. Viņi uzauga, klausoties Mike Jones un Ying Yang Twins; Džonsa debijas albums bija pirmais albums, ko viņi iegādājās. Vēlāk Vudss sāka klausīties Wiz Khalifa un Meek Mill, kas ietekmēja viņu turpmāko stilu. Viņi arī sāka klausīties Merilinu Mensonu, Paramore, Smash Mouth, The Rocket Summer, Simian, My Chemical Romance un The All-American Rejects, kad viņiem bija 13 gadu, un ir teikuši, ka ir "liela Merilina Mensona fane" un zvanīja. Mechanical Animals viņu iecienītākais albums.
Vudss sāka repot 10. klasē pēc tam, kad bija dzirdējis klasesbiedra Viljama Astona frīstailu pār pārtaisīto Krisa Brauna instrumentālu. Vudss, Astons un vēl viens draugs izveidoja repa grupu Steaktown, kas izjuka, kad Vudsam bija 17 gadi.
Vudss pameta skolu un drīz sāka strādāt Bottom Dollar veikalā, taču pēc četrām dienām viņi pameta darbu, un viņu māte viņus izraidīja no mājām. Situācija noveda pie tā, ka Vudss ieguva savu pirmo sejas tetovējumu, vārdu "Faith" zem matu līnijas, kas viņus mudināja nopietni uztvert repa karjeru.
2021. gada jūlijā, Vudss Twitter atklāja, ka viņu dzimšanas apliecība liecina, ka viņi ir dzimuši 1995. gadā, kļūdaini uzskatot, ka dzimuši vienu gadu agrāk.
2010—2015: Karjeras sākums
Vudss sāka repot 2010. gadā un sāka sadarboties ar tādām mūzikas grupām kā Steaktown un, viņuprāt, "tikai par naudu" ar nosaukumu "Sealab Vertical". Vēlāk viņš mainīja savu vārdu uz Lil Uzi Vert no tā, kā kāds aprakstīja viņu repa plūsmu, sakot, ka viņu plūsma ir "Ātra, kā ložmetējs." Vudsa pirmais projekts, EP ar nosaukumu Purple Thoughtz Vol. 1 (2014) tika izlaists 2014. gada 19. janvārī. Projektā, kas tika raksturots kā "phonk" un kurā ir mākoņrepa ritmi no The Guardian, pateicoties tā psihedēliskajam un "trippy" iestudējumam, Vudss ir vairāk koncentrējies uz lirismu nekā lielākajā daļā viņu karjeras, un tas tika izdots kopā ar singlu "White Shit", kurā bija iekļauts video. Dziesma, ko producēja Spaceghostpurrp, kļuva plaši izplatīta 2017. gadā hiphopa aprindās pēc tam, kad Vuds kļuva par populārāko. Neilgi pēc Purple Thoughtz Vol. 1, Vudss piesaistīja toreizējo nozares galveno uzņēmumu, piemēram, A$AP Mob, uzmanību.
2016: Lil Uzi Vert vs. The World un The Perfect LUV Tape
2016. gada janvārī Lil Uzi Vert piedalījās A$AP Mob šovā Ņujorkā, lai godinātu mirušo A$AP Yams. Februārī viņi izdeva singlu "Money Longer" savā SoundCloud pēc debijas radio kanālā Shade 45. Strīdi izcēlās 2016. gada martā pēc tam, kad SXSW pēdējā dienā Vudsas seta laikā izcēlās nemieri. 2016. gada 15. aprīlī Uzi izdeva savu trešo miksteipu un pirmo komerciālo miksteipu Lil Uzi Vert vs. The World (2016). Miksteips Billboard 200 topā debitēja 37. vietā, padarot savu Vudsu pirmo ierakstu topā. Projekts pavadīja 55 nedēļas Billboard 200 albumu topā, galu galā iegūstot zelta sertifikātu. Vudss un Kodak Black 2016. gada maijā uzsāka kopīgu turneju, kuras nosaukums bija "Parental Advisory".
2016. gada jūnijā Lil Uzi Vert parādījās žurnālā XXL kā daļa no viņu 2016. gada pirmkursnieku klases. Šī uzstāšanās ietvaros Uzi izpildīja “pirmgadnieka šifru” kopā ar Denzel Curry, Lil Yachty, 21 Savage un Kodak Black. 2021. gada decembrī šis šifrs ir saņēmis vairāk nekā 195 miljonus YouTube skatījumu, kas ir visvairāk kanālam XXL. Uzvarot atpazīstamības vilni, ko viņiem sniedza XXL Freshman saraksts, Vuds izdeva videoklipu singlam "Money Longer", kas nākamajā nedēļā debitēja Billboard Hot 100, viņu pirmais ieraksts topa 92. vietā 2. jūlijā. Vēlāk dziesma sasniedza 54. vietu, un šobrīd tā ir divreiz sertificēta ASV platīna kārtā. Vudsa otrais ieraksts diagrammā, Metro Boomin producents "You Was Right" debitēja 89. vietā 2016. gada 30. jūlijā un sasniedza 40. vietu.
Vudss paziņoja par sadarbības miksteipu ar Gucci Mane, kas tika izdots 2016. gada 23. novembrī. 27. datumā Vudss paziņoja par Luv Is Rage 2 (2017), kas galu galā piedzīvoja virkni aizkavēšanās.
2017: Luv Is Rage 2
Lil Uzi Vert piedalījās Migos singlā "Bad and Boujee". Singls tika izdots 2016. gada 28. oktobrī, un tas ir no Migos otrā studijas albuma Culture (2017). 2017. gada janvārī, aptuveni laikā, kad albums tika izdots, singls sasniedza ASV Billboard Hot 100 topa virsotni, kļūstot par Uzi pirmo singlu pirmajā vietā kā vadošā vai galvenā mākslinieka singls, kā arī par vienu un to pašu labāko singlu. 2017. gada 27. februārī Vudss izdeva EP Luv Is Rage 1.5 (2017) atrodoties turnejā ar The Weeknd. EP tika atzinīgi novērtēts par tā "nervu" raksturu ar Kingdom Hearts tematisko instrumentālo filmu un dziesmu tekstiem, kas atsaucas uz anime, Stīvena Visumu un hentai. EP tika uzskatīts arī par sākumu Vudsa saistībai ar izdevniecību "Emo reperis", jo dziesmas "Luv Scars K.o 1600" vārdi bija saistīti ar sirds sāpēm un atsauces uz pašnāvības un depresijas draudiem stendā. ārā "XO Tour Llif3".
"XO Tour Llif3" nozīmīgā popularitāte pakalpojumā SoundCloud izraisīja to, ka Vudss to atskaņoja tiešraidē The Weeknd turnejas Eiropas posmā, un nākamajā nedēļā dziesma tika pievienota straumēšanas pakalpojumiem un izdota kā oficiāls singls. 2017. gada 4. aprīlī “XO Tour Llif3” debitēja Billboard Hot 100 ar 49. vietu un sasniedza septīto vietu, kļūstot par repera populārāko dziesmu un lielāko dziesmu, 2018. gada augustā saņemot sešas reizes platīna statusu.
Luv Is Rage 2 atkal aizkavējās 2017. gada 2. aprīlī, Vudsam vainojot DJ Drama. 9. aprīlī Don Cannon apstiprināja, ka projekts netiks izlaists "drīzumā", un apstiprināja, ka "XO Tour Llif3" būs albumā. Lil Uzi Vert piedalījās repera Playboi Carti singlā "wokeuplikethis*". Tas tika izlaists 2017. gada 7. aprīlī un ir no Playboi Carti debijas komerciālā miksteipa Playboi Carti (2017). Singlu pāris izpildīja Coachella 2017. gadā.
2018—2020: Eternal Atake, Lil Uzi Vert vs. The World 2 un Pluto x Baby Pluto
2018. gada janvārī Lil Uzi Vert paziņoja, ka ir pabeiguši miksteipu ar ierakstu producentu Wheezy. 2018. gada maijā Don Cannon apstiprināja, ka 2018. gadā tika pārtraukts jauns Uzi projekts, un spekulācijas radās 2018. gada jūlijā, kad Vudss savā otrajā studijas albumā (2020. gadā) Twitter ierakstīja vārdus "Eternal Atake", pievienojot tvītu un paziņojot, ka tas ir "drīzumā" un pēc tam mēneša beigās dalīties ar toreiz izvēlēto projekta vāka noformējumu. Toreiz izvēlētajā Eternal Atake vāka noformējumā ir atsauce uz kulta Debesu vārtu logotipu. Divi dalībnieki, kas izdzīvoja kulta laikā, ierosināja, ka pret Uzi par logotipa stila kopēšanu varētu tikt uzsāktas tiesiskas darbības.
Māksla bija divu atlikušo organizācijas dalībnieku draudu avots par likumīgu uzbrukumu. Tolaik domātais Eternal Atake (2020) galvenais singls "New Patek" tika izdots 2018. gada 18. septembrī. Pēc tam Lil Uzi Vert tika iekļauts Lil Pump singlā "Multi Millionaire". Singls tika izdots 2018. gada 5. oktobrī, un tas ir no Lil Pump otrā studijas albuma Harverd Dropout (2019).
2019. gada aprīlī pēc izdevniecības problēmām ar Generation Now tika paziņots, ka Uzi tagad ir noslēgts līgums ar Roc Nation. 2019. gada aprīlī tika izdoti divi jauni reklāmas singli ar nosaukumiem “Sanguine Paradise” un “That's a Rack”, kas sākotnēji tika uzskatīts par viņu ļoti gaidītā studijas albuma Eternal Atake (2020).
2019. gada 13. decembrī Uzi izdeva jaunu singlu ar nosaukumu "Futsal Shuffle 2020", kas ir Eternal Atake galvenais singls. Pēc tam 2020. gada 1. martā viņi izdeva albuma otro singlu ar nosaukumu “That Way”. Eternal Atake tika izdots 2020. gada 6. martā, un tajā uzstājās vienīgais amerikāņu dziedātāja Syd. Albuma izdošanas datums bija nedēļu agrāk, nekā fani gaidīja tā iznākšanu. "New Patek", "That's a Rack" un "Sanguine Paradise" albumā neparādījās. Eternal Atake debitēja Billboard 200 virsotnē.
2020. gada 12. martā Lil Uzi Vert teica, ka Eternal Atake luksusa versija un viņu 2016. gada jūlija miksteipa Lil Uzi Vert vs. The World (2016) turpinājums ar nosaukumu Lil Uzi Vert vs. The World 2 (2020) tiks izdots nākamajā dienā, datuma fani gaidīja oriģinālā albuma izdošanas datumu. Luksusa izdevumā būtu četrpadsmit jaunas dziesmas, kurās uzstāsies Chief Keef, 21 Savage, Future, Young Thug, Gunna, Lil Durk, Young Nudy un NAV. Albuma pirmā puse saglabāja vadošo pozīciju pirmajā vietā (atbilst 288 000 albumu pārdošanas apjoma Amerikas Savienotajās Valstīs) ar 400 miljoniem straumējumu 2020. gada sākumā, COVID-19 pandēmijas laikā. Tas bija lielākais straumēšanas skaits jebkuram albumam kopš 2018. gada, kad Lil Wayne divpadsmitais studijas albums Tha Carter V (2018) saņēma 433 miljonus straumējumu.
2020. gada 24. aprīlī Lil Uzi Vert izdeva jaunu singlu ar nosaukumu "Sasuke", kas ir pirmais kopš Eternal Atake luksusa versijas izdošanas. 2020. gada 10. jūlijā Lil Uzi parādījās StaySolidRocky dziesmas “Party Girl” remiksā. 2020. gada 21. jūlijā Lil Uzi Vert un Future savos sociālajos medijos deva mājienus par gaidāmo kopīgo projektu Pluto x Baby Pluto (2020). Vēlāk abi izdeva divus jaunus singlus "Patek" un "Over Your Head" 31. jūlijā, kas bija Uzi 26. dzimšanas diena. Pluto x Baby Pluto tika izlaists 2020. gada 13. novembrī un ieņēma Billboard 200 otro vietu. Luksusa versija, kas satur divus iepriekš izdotos singlus, kā arī 6 jaunas dziesmas, tika izdota 4 dienas vēlāk, 17. novembrī.
2021—pašlaik: Pink Tape
2020. gada beigās Lil Uzi Vert sāka reklamēt jaunus singlus Instagram tiešraidē, kas pēc skaņas bija līdzīgi populāriem izdevumiem viņu karjeras sākumā. Pēc tam viņi paziņoja par gaidāmo projektu ar nosaukumu Forever Young, kā arī turpinājumu Luv Is Rage 2 (2017) un projektu, kas tiks izdots tikai vietnē SoundCloud. 2021. gada 29. oktobrī Lil Uzi Vert izdeva singlu “Demon High”, kas, domājams, būs galvenais singls viņu gaidāmajā albumā THE P!NK TAPE, ar kuru viņi ir ķircinājuši savus fanus kopš 2020. gada decembra. 2022. gada aprīlī Vudss divas reizes uzstājās amerikāņu repera Yeat albuma 2 Alivë (2022) luksusa izdevumā, kas tika iekļauts dziesmās "Big Tonka" un "3G". Pēc tam 2022. gada 12. jūlijā viņi paziņoja, ka pirms trešā studijas albuma THE P!NK TAPE izdošanas izdos EP ar nosaukumu RED & WHITE. RED & WHITE tika izlaists desmit dienas vēlāk, un Lil Uzi Vert izlaida vairākas ļoti gaidītas dziesmas tikai vietnē SoundCloud, pirms EP izdošanas. 2022. gada septembrī Uzi atkal sadarbojās ar Yeat, uzstājoties kā mākslinieks Yeat 2022. gada septembra EP Lyfë, kas iekļauts EP sākuma skaņdarbā “Flawless”. Viņi 2022. gada 17. oktobrī izdeva jaunu solo singlu “Just Wanna Rock” — Džersijas kluba iedvesmotu dziesmu, kuru producējis Synthetic un uzlecošais Džersijas kluba producents Makverts. "Just Wanna Rock" bija pirmā reize, kad Uzi jebkad bija iejutusies Džersijas kluba skanējumā. 2022. gada 11.. novembrī, Lil Uzi Vert piedalijās amerikāņu repera SoFaygo debijas studijas albuma Pink Heartz, dziesmā "Stay Awake".
Mamma Mia!
Mamma Mia! var būt:
Ciņu grīslis
Ciņu grīslis ir grīšļu dzimtas suga. Savvaļā tā ir plaši sastopama Eirāzijā (neiekļaujot Eiropas rietumu un dienvidu daļu). Bieži sastopama visā Latvijas teritorijā.
Apraksts
Ciņu grīslis ir daudzgadīgs, 20-50 cm garš grīšļu dzimtas lakstaugs, kurš pieder dažādvārpu grīšļu grupai, jo tam ir sievišķie ziedi ar 2 drīksnām.
Bultu iela (Rīga)
Bultu iela ir iela Rīgā, Latgales priekšpilsētā, Ķengaragā. Bultu iela sākas krustojumā ar Maltas ielu un pēc pārrāvuma turpinās, līdz beidzas krustojumā ar Lokomotīves ielu. Ielas garums ir 720 metri, tās divas daļas nav savienotas autotransportam. Tajā ir 2 braukšanas joslas, iela klāta ar asfalta segumu. Apbūvē dominē daudzstāvu dzīvojamās ēkas. Vienīgā sabiedriskā ēka Bultu ielā ir Rīgas Lietuviešu vidusskola (Bultu ielā 5).
Ielas raksturojums
Iela sākas krustojumā ar Maltas ielu un turpinās ziemeļaustrumu virzienā līdz pārrāvumam krustojumā ar Aglonas ielu. Pēc pārrāvuma tā turpinās tajā pašā virzienā, krustojoties ar Prūšu ielu, un turpinās līdz Lokomotīves ielai.
Ielas novietojums
Bultu iela krustojas ar:
Indriķa Zeberiņa Kuldīgas pamatskola
Indriķa Zeberiņa Kuldīgas pamatskola ir vispārizglītojoša mācību iestāde Kuldīgā.
Vēsture
1877. gadā nodibināja Griķu pagasta pamatskolu, kuru 1928. gadā pārdēvēja par Kuldīgas pagasta pamatskolu, 1945. gadā par Kuldīgas pagasta 7. klašu pamatskolu, 1951. gadā par Kuldīgas ciema septiņgadīgo skolu, 1961. gadā par Kuldīgas 2. septiņgadīgo skolu.
1967. gadā nodibināja Kuldīgas 2. vidusskolu, kurai 2002. gadā pievienoja vakara vidusskolu un sāka neklātienes un tālmācības programmas, bet 2007. gadā uzsāka piecgadīgo un sešgadīgo bērnu sagatavošanu skolai. 2009. gadā Kuldīgas 2. vidusskolai pievienoja Rendas filiāli, kurā mācās 1. - 6. klases skolēni. 2022./2023. mācību gadā tā tika pārdēvēta par Indriķa Zeberiņa Kuldīgas pamatskolu.
Volfsburga
Volfsburga (de) ir pilsēta Lejassaksijas federālajā zemē, Vācijā. Šī ir viena no nedaudzajām 20. gadsimta pirmajā pusē uzceltajām Vācijas pilsētām, tā tika dibināta.
Volfsburga atrodas 230 km attālumā no valsts galvaspilsētas Berlīnes. 1972. gadā pilsētas iedzīvotāju skaits pirmoreiz pārsniedza 100 tūkstošus, 2011. gada nogalē Volfsburgā bija vairāk nekā 122,5 tūkstoši iedzīvotāju. Pilsētā atrodas autobūves kompānijas Volkswagen vadība. Te ir bāzēts Vācijas futbola Bundeslīgas klubs VfL Wolfsburg un DEL hokeja līgas klubs EHC Wolfsburg.
Rinhonelīdu kārta
Rinhonelīdu kārta (Rhynchonellida) ir mūsdienās dzīvojoša slēdzenes pleckāju kārta.
Sistemātika
Senāk Rinhonelīdu kārtu iedalīja 2 virsdzimtās: (Rhynchonellacea un Rhynchoporacea). Tagad ir izstrādāta detalizetāka rinhonelīdu sistemātika.
Numulītu virsdzimta
Numulītu virsdzimta (Nummulitoidea) ir foraminīferu virsdzimta rotaliīdu kārtā. Virsdzimtu 1827. gadā izveidoja franču zoologs Anrī Blenvils. Ģeohronoloģiski numulīti ir zināmi no paleocēna līdz mūsdienām. Šajā grupā ir sastpamas lielākās foraminīferu formas, kas diametrā var sasniegt 16 centimetrus. Numulītu ziedu laiki bija paleogēnā, bet līdz mūsdienām ir izdzīvojušas dažas sugas.
Apraksts
Čaula ir daudzkameru, planispirāla vai cikliska, divpusēji izliekta. Kameras veido septulas un septas. Spirāliskā apmales korda un spirālisko kanālu sistēma ir tikai agrīnajās formās, bet vēlākajās formās izmainās un nomainas ar intraseptālajiem kanāliem.
Sistemātika
Numulītu virsdzimtas dalījums apaklasēs un kārtās: :
(†) - izmirušu organismu grupa.
Morkovice-Slīžani
Morkovice-Slīžani ir pilsēta Čehijā, Zlīnas apgabala Kromeržīžas apriņķī.
Keita Baldē
Keita Baldē (fr; dzimis ) ir Senegālas futbolists, uzbrucējs, Senegālas futbola izlases dalībnieks. Kopš 2018. gada spēlē Itālijas A sērijas klubā Sampdoria, kas viņu īrē no AS Monaco.
Senegālas izlasē debitēja pret Nigēru. Izlases sastāvā piedalījies 2018. gada FIFA Pasaules kausa finālturnīrā.
Adaptācija (filma)
Adaptācija (en) ir 2002. gada drāma, kuras pamatā ir Sjūzanas Orleānas grāmata The Orchid Thief. Filmas režisors ir Spaiks Džonzs. Galvenās lomas filmā atveido Merila Strīpa, Nikolass Keidžs, Kriss Kūpers, Braians Kokss, Tilda Svintone, Rons Livingstons un Megija Jillenhola. Filmas pirmizrāde notika ASV.
Kriss Kūpers par savu darbu filmā ieguva Amerikas Kinoakadēmijas balvu nominācijā "Labākais aktieris otrā plāna lomā"; tāpat filma ieguva nominācijas kategorijās "Labākais aktieris galvenajā lomā", "Labākā aktrise otrā plāna lomā" un "Labākais adaptētais scenārijs".
Vikipēdija ukraiņu valodā
Vikipēdija ukraiņu valodā (uk) ir bezmaksas tīmekļa enciklopēdijas Vikipēdijas ukraiņu valodas versija.
Pirmais raksts tika uzrakstīts 2004. gada 30. janvārī. Uz 2022. gada 22. martu ukraiņu Vikipēdijā bija 1 143 770 rakstu, un tā pēc rakstu daudzuma Vikipēdijā ieņēma 17. vietu. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Pēc 2022. gada februāra datiem Vikipēdija ukraiņu valodā bija otrā visvairāk apmeklētā Vikipēdija Ukrainā ar 71 miljonu lapu skatījumiem. Divus miljonus reižu skatīta Krievijā un pa vienam miljonam reižu ASV un Polijā.
Vikipēdija ķīniešu valodā
Vikipēdija ķīniešu valodā (zh) ir bezmaksas tīmekļa enciklopēdijas Vikipēdijas ķīniešu valodas versija. Tā ir radīta 2001. gada martā, bet darboties sāka tikai 2002. gada oktobrī hieroglifu adaptācijas grūtību dēļ. Pēc 2020. gada janvāra datiem tajā ir vairāk kā 1 092 000 rakstu. Tā ir četrpadsmitā lielākā Vikipēdijas versija pēc ievietoto rakstu skaita un viena no lielākajām Tīmekļa enciklopēdijām ķīniešu valodā. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Vikipēdijas ķīniešu valodas dialektos
Daļa no ķīniešu valodas dialektiem vēlējās savas Vikipēdijas, argumentējot ar to, ka ķīniešu valodas standarta rakstība neesot ar tiem savienojama pie vienkāršas pārneses. Pēc ilgstošām diskusijām tika izveidotas vēl senās (klasiskās) ķīniešu valodas un sešu ķīniešu valodas dialektu vikipēdijas, no kurām tikai Vikipēdija dienvidu miņu valodā (Taivānā runājams dialekts) 2020. gada janvārī ir pārsniegusi 200 000 rakstu robežu. Honkongas apkaimes kantonu dialekta Vikipēdija ir ar 77 tūkstošiem un Šanhajas apkaimes vu dialekta ar 27 tūkstošiem rakstu, pārējām ir mazāk par 20 tūkstošiem rakstu.
Vēsture
Sākotnēji izveidojās divas atsevišķas ķīniešu Vikipēdijas rakstības atšķirību dēļ: vienkāršotajā ķīniešu rakstā, kurš pieņemts kontinentālajā Ķīnā, Malaizijā un Singapūrā, un tradicionālajā rakstā, kuru lieto Taivānā, kā arī Honkongā un Makao. 2004. gada beigās tika ieviests pārslēgs starp abiem hieroglifu rakstības veidiem (un to variācijām dažādās zemēs), un divas versijas kļuva liekas. Vairums rakstu šai laikā bija tulkojumi no angļu valodas versijas.
Bloķēšanas
Rietumu Ķīnas valdība jau no pirmajiem gadiem daudzas reizes īslaicīgi vai ilgstoši ir bloķējusi pieeju dažādām politiski jūtīgām Vikipēdijas daļām, kas negatīvi ietekmējis ķīniešu valodas versijas attīstību. Vienlaikus gan varas iestāžu Tīmekļa cenzūra, gan pašcenzūra spieduši kontinentālās Ķīnas lietotājus uzmanīties ne tikai rakstot un labojot, bet pat lasot Vikipēdiju. Bez tam Tīmekļa ierobežojumi vājinājuši cilvēku informētību par notikumiem. Tādēļ ķīniešu versijas raksti lielā mērā atspoguļo Ķīnas Tautas Republikas oficiālo viedokli.
Kopš 2015. gada maija ķīniešu Vikipēdija kontinentālajā Ķīnā tiek bloķēta pastāvīgi, jo tās varas iestādēm bija pretenzijas pret Vikipēdijas nevēlēšanos atteikties no lietotāju drošībai paredzētā HTTPS protokola. Sākotnēji bloķēšana attiecās tikai uz versiju ķīniešu valodā, bet kopš 2019. gada tiek bloķētas arī visas citas valodu versijas.
Statistika
Pašlaik ķīniešu Vikipēdija no Āzijā runājamām valodām pēc rakstu skaita atpaliek ne tikai no angļu, bet arī no krievu, vjetnamiešu un japāņu valodām, nerēķinot divas Filipīnu valodas, kurās rakstus veido boti. Tomēr tai ir salīdzinoši augsts dziļums jeb formālās kvalitātes līmenis, un 2019. gadā vidēji dienā tika izveidots ap 800 jaunu lapu.
No skatītākajiem pieciem 2019. gada decembra rakstiem, neskaitot tehniskās lapas, 4 bija veltīti TV seriāliem un 1 — Taivānas aktierim. Citu lielo valodu versiju statistika neparāda tik absolūtu kinomākslas pārsvaru pār citām tēmām.
Lietotāji
Pēc sākotnējā entuziasma uzplaiksnījuma, bloķēšanas un nelabvēlīgā valsts attieksme stipri samazinājušas lietotāju un interesentu skaitu no kontinentālās Ķīnas. 2019. gada decembrī no ap 400 miljoniem ķīniešu Vikipēdijas skatījumu 183 miljoni bija no Taivānas, 73 miljoni no Honkongas un 53 miljoni no ASV. No kontinentālās Ķīnas bija tikai 3 miljoni skatījumu — mazāk par 1%. No Latvijas šī statistika uzrāda 17 tūkstošus skatījumu — vidēji 548 skatījumus dienā.
Jērcēni (Jērcēnu pagasts)
Apdzīvotā vieta izveidojusies ap bijušās Jērcēnu muižas (Wolfahrtslinde) centru. Jērcēnos atrodas pagasta pārvalde, tautas nams, bibliotēka, pasts, aptieka.
Vēsture
Pēc Livonijas ordeņa valsts likvidācijas ar Sigismunda II Augusta rīkojumu 1562. gadā no Valmieras un Burtnieku pilsnovadiem tika atdalīta "Jaunā muiža", ko piešķīra Valmieras pilskungam Bernhardam fon Hēvelnam (Houelen sein hauss der Newe hoff). Bernhards fon Hēvelns nomira 1566. gada 11. jūlijā, būdams Pērnavas pārvaldnieks, un savā testamentā viņš muižu norakstīja sava brāļa Hermaņa dēlam Melhioram, kuram mantojuma tiesības 1588. gadā apstiprināja arī Polijas karalis. Ap 1599. gadu izcēlās robežu strīdi starp Valmieru, Burtniekiem un Hēvelnu īpašumiem, kuriem tajā laikā nebija īpaša nosaukuma un tie tika dēvēti par Jauno muižu (der Newe hoff). 17. gadsimta sākumā tika uzcelta Ēveles (Hēvelnu) baznīcas ēka, bet 1605. gada 31. maijā Polijas karalis Sigismunds III apstiprināja Valentīnam fon Hēvelnam patronāta tiesības pār Ēveles baznīcu. Rezultātā Hēvelnu īpašumu teritorijā izveidojās atsevišķs Ēveles draudzes novads.
Poļu—zviedru kara laikā Indriķis fon Hēvelns bija nostājies poļu pusē, kā rezultātā Zviedrijas karalis Gustavs II Ādolfs Hēvelnu dzimtas īpašumus atdāvāja savam kancleram grāfam Uksenšernam. Vēl 1641. gadā īpašumi piederēja zviedru kancleram, taču vēlāk to atkal atdabūja Hēvelnu dzimta. Šajā laikā arī notika muižas zemju sadalīšana starp vairākiem dzimtas locekļiem. Muižas nosaukums „der Newe hoff” (Jaunā muiža) tika pārdēvēts par „Wohlfahrt” (labklājība), tomēr vietējie ļaudis palika pie īpašnieka vārda nosaukuma „Ēvele” (Houelen). Hēvelnu dzimtas beidzamajai muižas mantiniecei fon Venclovai, dzimušai Hēvelnai muiža piederēja līdz 1660. gadam.
Vecjērcēnu muiža (Neu-Wohlfahrt) no Jārmerstediem pārgāja fon Torkluzu īpašumā. Vēlāk tā vairākas reizes tika ieķīlāta, kamēr 1837. gadā pārgāja J. fon Bremzena īpašumā. 1852. gadā Bremzens muižu pārdeva par 49 000 rubļiem Dr. med. H. Horvicam, kuru vēlāk pēc testamenta mantoja viņa dēls Teodors. 1899. gadā Vecjērcēnos tika telefonu centrāle. 19. un 20. gadsimtu mijā šeit bija arī sava pagasta skola.
Jaunjērcēnu muiža (Wolfahrtslinde) 1804. gadā mantojumā pārgāja Jārmersteda meitai Johannai, kas bija precēta ar kapteini Kārli fon Meku. No Meka muižu īpašumā ieguva viņa svaine Anete fon Torklus, kas 1823. gadā to par 40 000 rubļiem ieķīlāja fon Engelhardam. No viņa muižu savā īpašuma ieguva baronese Laudona, kas Jaunjērcēnus atkal ieķīlāja Dr. med. fon Bergam. 1852. gadā par 45 000 rubļiem Bergs muižu pārdeva baronam fon Krideneram. 19. gadsimta beigās muižā tika ievilkts telefons, darbojās tvaika dzirnavas, darvas tecinātava u.c. 1900. gadā Jērcenu muižā priekš muižkunga Hrīdnera neprecētajām māsām tika uzcelta „Freileņu māja” (tagad Tautas nams un bibliotēka) 17. janvārī Jērcēnos notika ikgadējie gadatirgi.
1894. gadā, apvienojot Jaunjērcēnu, Vecjērcēnu un Ķeižu muižu pagastus, tika izveidots Jērcēnu pagasts.
Pēc Pirmā pasaules kara 1921. gadā Jērcēnos tika nodibināta aizsargu nodaļa, vēlāk arī aizsardžu pulciņš. Tika dibinātas dažādas biedrības: 1922. gadā – Jērcēnu piensaimnieku sabiedrība, 1923. gadā – Izglītības biedrība, 1929. gadā – Jērcēnu lopkopības pārraudzības biedrība, 1930. gadā – Jērcēnu mašīnu koplietošanas sabiedrība, 1938. gadā – Jērcēnu savstarpējā apdrošināšanas biedrība u.c. Atnākot padomju varai biedrības tika likvidētas. 1949. gadā Jērcēnos tika dibināts kolhozs „Ļeņina dzirkstele”. 1990. gadā tas tika pārdēvēts par kopsaimniecību „Jērcēni”, bet 1993. gadā jau kā SIA „Jērcēni” tas tika likvidēts. Pašlaik Jērcēnos darbojas kokmateriālu tirgotava SIA "KR Jērcēni", kooperatīvā sabiedrība "Vecjērcēni" u.c. ražotnes.
Pauls Reinhards
Pauls Reinhards (1903‑1990) bija latviešu diplomāts, Latvijas Republikas Ārlietu ministrijas darbinieks. Latvijas Republikas sūtniecības vadītājs Apvienotajā Karalistē (1981—1990).
Dzīvesgājums
Dzimis 1903. gada 2. maijā Jelgavā. Pirmā pasaules kara laikā bija bēgļu gaitās Krievijā. 1921. gadā atgriezās Latvijā un 1927. gadā beidza studijas Latvijas Universitātes Mehānikas fakultātē, papildinājās Francijas Augstākās aeronautikas skolā Parīzē (1928). Dienēja Latvijas bruņoto spēku Aviācijas pulkā (1928—1934).
1931. gada jūnijā — decembrī bija Satiksmes ministra biedrs. Vadīja Ārlietu ministrijas Konsulāro nodaļu (1934—1935), Rietumu nodaļu (1936—1937), Spānijas pilsoņu kara laikā Reihards bija Starptautiskās neiejaukšanās komisijas administrators Arjēžas departamentā pie Spānijas—Francijas robežas (1937—1939). Vēlāk vadīja Ārlietu ministrijas Preses nodaļu (1939—1940).
Rokenrola slavas zāle
Rokenrola slavas zāle (en) ir slavas zāle, kas veltīta rokenrola vislabāk zināmo, ietekmīgāko mākslinieku, producentu un citu ar to saistīto personu piemiņai. Slavas zāle pašlaik atrodas Ēri ezera krastā Klīvlendā, Ohaio, ASV. To dibināja Atlantic Records dibinātājs Ahmets Erteguns. 1986. gadā Klīvlenda tika izvēlēta par slavas zāles pastāvīgās atrašanās vietu. Kompleksa arhitekts ir Bei Juimins. "Izpildītāju" kategorijā kopumā uzņemti vairāk nekā 320 mākslinieku.
Pauls Reinhards
Dzīvesgājums
1981. gada novembrī Pauls Reinhards kļuva par Latvijas sūtniecības Londonā vadītāju ar rezidenci 72 Queensborough Terrace Londonā. Piedalījās Latvijas diplomātisko pārstāvju sanāksmēs Londonā (1980) un Parīzē (1981, 1983).
Rokenrola slavas zāle
Slavas zāles dalībnieki
Mākslinieki tiek uzņemti Rokenrola slavas zālē ikgadējā uzņemšanas ceremonijā. Gadu gaitā lielākā daļa ceremoniju ir notikušas Waldorf-Astoria viesnīcā Ņujorkā. Tomēr 1993. gada 12. janvārī ceremonija notika Losandželosā un tur atkal notika 2013. gadā. 1997. gada 6. maijā, aptuveni pusotru gadu pēc Rokenrola slavas zāles un muzeja atklāšanas, ceremonija notika Klīvlendā. Tā atgriezās Klīvlendā 2009. gadā un vēlreiz 2012. gadā. Pašreizējie plāni paredz, ka ceremonija Klīvlendā notiks ik pēc trim gadiem.
Pauls Reinhards
Dzīvesgājums
Būdams cilvēks ar plašu diplomātisku pieredzi, Reinhards turpināja informācijas apmaiņu un draudzīgus sakarus ar Igaunijas un Lietuvas sūtniecību, cittautu trimdas organizāciju vadītājiem (piem., poļiem, ukraiņiem, ungāriem un bulgāriem), tāpat arī ar Latvijas konsulātu Austrālijā un it sevišķi ar Dr. Anatolu Dinbergu Vašingtonā, kas tanī laikā bija Latvijas diplomātiskā dienesta vecākais.
Rokenrola slavas zāle
Slavas zāles dalībnieki
Parasti katru gadu iecelto skaits svārstās no apmēram pusduča līdz ducim. Gandrīz visi dzīvie uzņemtie ir apmeklējuši ceremonijas, un viņiem Slavas zāles balvu pasniedz mākslinieks, kuru ietekmēja šī nominanta radītā mūzika. Ceremonijās, kas ietver arī daudzus muzikālus priekšnesumus, uzstājas gan prezentācijas vadītājs, gan klātesošais nominants. Līdz 2021. gada februārim ir 338 uzņemtie mākslinieki.
Pirmajā slavas zālē uzņemto grupā, kas tika uzņemta 1986. gada 23. janvārī, bija Elviss Preslijs, Džeimss Brauns, Litls Ričards, Fats Domino, Rejs Čārlzs, Čaks Berijs Sems Kuks, The Everly Brothers, Badijs Holijs un Džerijs Lī Lūiss. Roberts Džonsons, Džimijs Rodžerss un Džimijs Jansijs tika uzņemti kā agrīnās ietekmes veidotāji, Džons Hemonds saņēma balvu par mūža ieguldījumu, bet Alans Frīds un Sems Filipss tika uzņemti kā neizpildītāji.
Pauls Reinhards
Dzīvesgājums
Miris Greivsendā (Gravesend) 1990. gada 20. augustā.
Apbalvojumi
Apbalvots ar Beļģijas un Itālijas ordeņiem.
2020.—2021. gada NHL sezona
2020.—2021. gada Nacionālās hokeja līgas sezona bija 104. NHL sezona (103. spēlētā sezona). Regulārā sezona ilga no līdz 2021. gada jūlijam. Sezonā piedalījās 31 komanda. Regulārajā sezonā katra komanda aizvadīja 56 spēles. COVID-19 pandēmijas, kā arī Kanādas valdības noteikto robežu šķērsošanas noteikumu dēļ, septiņas Kanādā bāzētās komandas atradās vienā divīzijā. Izslēgšanas spēles bija paredzēts noslēgt jūlijā, 16 komandu formātā, ar četrām labākajām komandām no katras divīzijas.
notika 2020. gada NHL drafts. Ar pirmo numuru Ņujorkas "Rangers" izvēlējās Aleksi Lafrenjē.
Regulārā sezona
, līga atklāja plānu, ka komandas tiks sadalītas četrās divīzijās. Katra komanda izspēlēs 56 spēles.
Komandas spēlēs tikai pret savas divīzijas komandām. Komandas, kas ir bāzētas ASV, pret katru savas divīzijas komandu spēlēs astoņas reizes. Savukārt, katra Kanādas komanda izspēlēs deviņas vai desmit spēles pret katru divīzijas komandu.
Rietumu divīzija
Piezīmes
Pirmā kārta
Pirmajā kārta spēles savā starpā, līdz 4 uzvarām, aizvada katras divīzijas 1. un 4. vieta, kā arī 2. un 3. vieta.
Karolīnas "Hurricanes" — Našvilas "Predators"
Karolīna sērijā uzvarēja 4—2
Pitsburgas "Penguins" — Ņujorkas "Islanders"
Ņujorka sērijā uzvarēja 4—2
Vašingtonas "Capitals" — Bostonas "Bruins"
Bostona sērijā uzvarēja 4—1
Toronto "Maple Leafs" — Monreālas "Canadiens"
Monreāla sērijā uzvarēja 4—3
Edmontonas "Oilers" — Vinipegas "Jets"
Vinipega sērijā uzvarēja 4—0
2012. gada Kanādas Grand Prix
2012. gada Kanādas Grand Prix izcīņa notika 10. jūnijā Monreālā. Pirmo uzvaru sezonā izcīnija Luiss Hamiltons, kurš izvirzījās vadībā arī kopvērtējumā, aiz sevis atstājot Romēnu Grožānu un Serhio Peresu.
2020.—2021. gada NHL sezona
Kolorādo "Avalanche" — Sentluisas "Blues"
Kolorādo sērijā uzvarēja 4—0
Vegasas "Golden Knights" — Minesotas "Wild"
Vegasa sērijā uzvarēja 4—3
Karolīnas "Hurricanes" — Tampabejas "Lightning"
Tampabeja sērijā uzvarēja 4—1
Bostonas "Bruins" — Ņujorkas "Islanders"
Ņujorka sērijā uzvarēja 4—2